**FFORWM MYNEDIAD LLEOL SIR DDINBYCH**

Cofnodion Fforwm Mynediad Lleol Sir Ddinbych a gynhaliwyd ym Mhafiliwn Llangollen am 10.00am, 8 Chwefror 2012

**YN BRESENNOL**

Ron Williams (RW) Cadeirydd Adrian Walls (AW) Cyngor Sir Ddinbych, Priffyrdd ac Ysgrifennydd y Fforwm

Chris Marshall (CM), Fforwm Mynediad Lleol

Peter Scarll (PS), Fforwm Mynediad Lleol

John Bradshaw (JB), Cymdeithas y Tirfeddianwyr

Antoni Vitti (AV), Twristiaeth Gogledd Cymru

Kay Culhane (KC), Cymdeithas y Cerddwyr

Y Cynghorydd Sharon Frobisher (SF) Cyngor Sir Ddinbych

Edwina L Hart (EH), BDS

**HEFYD YN BRESENNOL**

Howard Sutcliffe (HS), AHNE Bryniau Clwyd a Dyffryn Dyfrdwy

Helen Mrowiec (HM), Cyngor Sir Ddinbych

David Shiel (DS), AHNE Bryniau Clwyd a Dyffryn Dyfrdwy

Hannah Salisbury-Arndt, Cyngor Sir Ddinbych

Ben Wilcox-Jones (BW), Cyngor Sir Ddinbych

Tania Evans, Cyngor Sir Ddinbych

Rhun Jones, AHNE

Roly Schwarz (RS), Cyngor Sir Ddinbych / Cyngor Bwrdeistref Sirol Conwy

Max Grant (MG), CELAF

Mike Skuse (MS), Cymdeithas Diogelu Cymru Wledig

Pam Burton, Sustrans

Pete Bland (PB) Cymeithas y Cerddwyr

G.I Moss (GM), Cymeithas y Cerddwyr

Simon Allen (SA), Exegesis

Alun Price (AP), Cyngor Cefn Gwlad Cymru

**1. YMDDIHEURIADAU AM ABSENOLDEB**

Hugh Crosswood (Fforwm Mynediad Lleol), Mike Whitley (Comisiwn Coedwigaeth Cymru),

Undeb Amaethwyr Cymru – i’w hysbysu am drefniadau cyfarfodydd yn y dyfodol.

**2. (2.1) COFNODION Y CYFARFOD DIWETHAF A MATERION YN CODI.**

Cywiriadau i’r cofnodion

Gorchymyn giatio – datganodd SF diddordeb

**(2.2) CANOLFAN RAGORIAETH BEICIO**

Dywedodd HM fod Croeso Cymru a Swyddfa Cyllid Ewropeaidd Cymruy yn dal o adolygu’r ganolfan ragoriaeth beicio. Gobeithir goresgyn yr oedi yn y misoedd i ddod. Gwnaed cynnydd gyda’r gwaith ar rai o’r llwybrau ceffyl. Trafodwyd gyda’r Cyngor Cefn Gwald greu llwybrau yn ne Sir Ddinbych ble nad oes llwybrau swyddogol ar hyn o bryd, er bod rhai yn cael eu dangos ar fapiau cau tir comin. Mae Cyngor Cefn Gwlad Cymru wedi mynegi pryderon y gallai effeithio ar gadwraeth natur . Soniodd AW y gellid ffurfio llwybr ceffyl yn cysylltu coedwig Llandegla gyda Bwlch yr Oernant - mae trafodaethau ar y gweill i gael yr hawl i sefydlu’r llwybr. Awgrymodd HM gynnal ymweliad safle yn y dyfodol agos.

**3. ExeGesIS – Cyflwyniad CAMS**

Cyflwynodd SA drosolwg i’r cyfarfod o fanteision defnyddio CAMS yn yr awdurdod. Mae Cyngor Sir Ddinbych wedi defnyddio’r meddalwedd ers 1998. Mae’n rhoi nifer o ddewisiadau ar gyfer rheoli’r rhwydwaith Hawliau Tramwy’n effeithlon. Mae’n bosibl logio gwybodaeth fanwl ynghylch y rhwydwaith Hawliau Tramwy ar fasdata CAMS. Mae’r meddalwedd yn cynhyrchu amrywiaeth o adroddiadau, gan gynnwys crynodebau o broblemau, rhai heb a rhai wedi’u datrys. Gellir defnyddio’r data hefyd, er enghraifft wrth ddyrannu adnoddau, paratoi rhestrau offer a rheoli asedau.

Dywedodd SA fod Cyngor Sir Caint yn enghraifft o sut y gellir defnyddio CAMS yn y maes cyhoeddus i gynorthwyo gwaith timau Hawliau Tramwy. Gall y cyhoedd logio namau ar lein ar wefan Cyngor Sir Caint. Yna bydd aelodau’r tȋm Hawliau Tramwy yna eu logio’n fewnol ar CAMS. Roedd RW yn gobeithio y byddai Cyngor Sir Ddinbych yn dilyn hyn.

**4. Gorchmynion Gatio**

Cyflwynodd RS y syniad y tu ôl i orchmynion gatio a’r wybodaeth ddiweddaraf ar yr ymgynghoriad ynghylch gorchymyn gatio Hen Lôn Parcwr.

Mae’r problemau’n cynnwys aflonyddu ac ymddygiad gwrth gymdeithasol ar hyd llwybr y mae trigolion yn ei ddefnyddio ac sy’n arwain at glwb nos yn Hen Lôn Parcwr, Rhuthun. Mae’r cynnig yn cynnwys codi giât ar ali ger y clwb nos. Bydd y giât yn cael ei chloi gan drigolion rhwng 11.30pm a 2.00am nos Wener a nos Sadwrn rhag i fynychwyr y clwb ddefnyddio'r llwybr.

Holodd JB sut y gallai RS gynnig cau Hawliau Tramwy’n gyfreithlon. Atebodd RS mai diben gorchymyn gatio yw cau Hawliau Tramwy'n gyfreithlon er mwyn cael gwared ar ymddygiad troseddol neu wrth gymdeithasol. Gofynnodd PS a fyddai’r giât yn berygl tân. Eglurodd RS fod y giatiau wedi'u dylunio ar gyfer cerddwyr yn unig ac y byddai pobl a fyddai angen defnyddio’r llwybr pan fo’r giatiau ar gau yn cael goriadau. Pwysleisiodd RS y byddai’r clwb yn gweithredu pe byddai’r rhai â goriadau’n camddefnyddio'r giât. Pwysleisiodd RS fod perchnogion y clwb a’r trigolion lleol yn pwyso am osod y giât i atal yr ymddygiad gwrth gymdeithasol.

Daeth RW â’r drafodaeth i ben drwy ddweud mai pris bychan iawn i’w dalu yw cloi’r giat am ddwy awr a hanner y noson am ddwy noson yr wythnos a’i fod yn sylweddoli y byddai gosod giat ar yr ali'n gwella diogeledd i drigolion. Diolchodd RW i RS am egluro'r pwnc cystal ac am gyflwyno gwybodaeth bellach i'r fforwm ynghylch y gorchmynion gatio.

Cynigiodd RW y dylid symud ymlaen gyda’r gorchymyn i osod giat yn Hen Lôn Parcwr, ac eiliodd EH.

* **RS i gyflwyno adolygiad blynyddol o’r holl orchmynion gatio i’r Fforwm.**
* **Bydd adroddiad ysgrifenedig ar gael yng nghyfarfod nesaf o’r Fforwm ym mis Gorffennaf.**
* **Yn y dyfodol, bydd RS yn cyfarfod gydag AW i drafod unrhyw geisiadau am orchmynion gatio newydd.**

**5. PROSIECTAU MYNEDIAD SIR DDINBYCH**

Rhoddodd Ben Wilcox-Jones (BW) drosolwg i’r cyfarfod o’r prosiectau mynediad sydd ar y gweill ar hyn o bryd, gan gynnwys manylion astudiaeth dichonoldeb ar y llwybr Carrog i Gorwen (ar hyn o bryd mae tri llwybr posibl yn cael eu hystyried) a’r cynnydd hyd yn hyn ar y llwybr Wrecsam i Abermaw. Manylodd BW hefyd ar gynlluniau’r gorffennol gan gynnwys ail wynebu, gydag arian Taith y rhan tynnu cychod gan geffylau ar gamlas Llangollen .

Gofynnodd JB a fyddai llwybr Carrog i Gorwen yn defnyddio rhan o’r ffordd B brysur a sut y byddai’n cael ei gwneud yn ddiogel ar gyfer beicwyr. Dywedodd BW mai hwn oedd y llwybr lleiaf ffafriol ar hyn o bryd. Roedd y llwybr o ddewis ar y rheilffordd treftadaeth. Byddai materion diogelwch yn cael eu hystyried pe byddai’r llwybr ar y ffordd B.

Holodd JB hefyd a fyddai angen prynu tir ar y rheilffordd treftadaeth. Dywedodd BW fod digon o le yn y rhan fwyaf ohoni ar gyfer y ddau grŵp o ddefnyddwyr. Fodd bynnag, mewn un neu ddau o leoedd, gallai fod ddewis symud y trac ychydig i greu lle i feicwyr. Ychwanegodd AW fod ymgynghori gyda’r cwmni rheilffordd ar y gweill.

**6. ADOLYGIAD 10 MLYNEDD O FYNEDIAD AGORED**

Mae gan Gyngor Cefn Gwlad Cymru ddyletswydd i adolygu mapiau mynediad pob 10 mlynedd. Cyflwynodd Alun Price (AP) fanylion o’r adolygiad sydd i’w gynnal ac atebodd gwestiynau ynghylch yr adolygiad a’r newidiadau posibl i fapiau.

Bydd Cyngor Cefn Gwlad Cymru’n dibynnu ar y cyhoedd i gyflwyno sylwadau ynghylch y newidiadau yr hoffen nhw eu gweld. Ymchwilir i bob darn o dir y bydd y Cyngor Cefn Gwlad yn derbyn sylwadau yn ei gylch. Ni fydd darnau o dir na dderbyniwyd sylwadau yn eu cylch, yn cael eu hymchwilio. Ni fydd swyddogion yn mynd o’u ffordd i samplo llystyfiant.

Gofynnodd HM a fydd Cyngor Cefn Gwlad Cymru’n cynnal sioeau ffordd a digwyddiadau gyda chynhgorau cymuned fel y rhai wrth weithredu mynediad agored. Atebodd AP na fyddai hynny’n bosibl oherwydd bod llai o staff ac nad oes angen bellach gan nad yw mynediad agored bellach yn rhywbeth newydd. Bydd y mapiau drafft ar gael i aelodau’r cyhoedd i'w gweld ac i'w hargraffu ar lein ar www.ccw.gov.uk. Gellir rhoi mapiau i’r sawl sydd heb fynediad i’r rhyngrwyd.

Amserlen digwyddiadau:

16 Gorffennaf 2012 – Map Drafft ar gael i’w archwilio

23 Tachwedd 2012 – Dyddiad cau am sylwadau

7 Awst 2013 - Cynhyrchir Map Arfaethedig - dyma’r adeg i dirfeddianwyr apelio

24 Medi 2014 – Rhyddhau map terfynol newydd

Llinell ymholiadau canolog 0845 130 6229, e-bost openaccessmapping@ccw.gov.uk

* **Y Fforwm i gyfarfod cyn y dyddiad cau ar 23 Tachwedd i drafod unrhyw sylwadau y gellid eu cyflwyno.**

**7. LLAWLYFR CANLLAWIAU GWEITHREDOL – MAP TERFYNOL**

Holodd RW ynghylch yr adran ar hawliadau am iawndal am orchmynion a allai gael ei gyflwyno. Eglurodd AW fod y tirfeddianwyr yn gallu hawlio am anghyfleustra o ganlyniad i weithredu gorchymyn llwybr. Pwysleisiodd mai’r ymgeisydd fyddai’n atebol am gostau iawndal ac nid yr awdurdod.

**9. DIWEDDARIAD CYNLLUN GWEITHREDU GWELLA HAWLIAU TRAMWY**

Soniodd RW am weithred 3.3(a), sef penodi cydlynwyr llwybrau cymunedol i gyflwyno gwybodaeth / adborth i'r Sir. Eglurodd AW y bu’n anodd canfod cydlynwyr llwybrau mewn rhai cymunedau. Fodd bynnag, mae rhai cymunedau eraill wedi elwa o’r berthynas ac eraill wedi cael mewnbwn o du allan i’r gymuned. Awgrymodd AW efallai y byddai hyn yn rhywbeth y gallai’r Fforwm Mynediad Lleol ei gynnal.

Gweithred 4.3 – Gwella arwyddion i ddangos tir mynediad – mae hyn yn creu problemau; oes fer sydd gan arwyddion ac maen nhw’n cael eu tynnu’n aml. Gofynnodd MS a oes rheidrwydd ar dirfeddianwyr i godi arwyddion - nac oes. Ychwanegodd DS fod Mynediad Agored yn cael ei ystyried yn rhagweithiol bob amser , gyda llwybrau’n cael ei hyrwyddo ar draws tir mynediad ac mai ychydig o broblemau sydd wedi codi gyda thirfeddianwyr.

Amlygodd JB weithred 2.8(a) - Dyletswydd statudol llawn ..... i godi arwyddion ar bob llwybr ble mae’n gadael ffordd gydag wyneb caled.0} Unwaith eto, mae problemau gydag arwyddion yn diflannu. Mewn mannau lle mae problemau, cafodd arwyddion gyda ‘Mae’n drosedd i dynnu arwyddion’ eu gosod, gyda rhif ffôn cyswllt. Mae’r rhain wedi bod o gymorth gan fod tirfeddianwyr sy’n cael trafferth gydag arwyddion yn gallu cysylltu â’r rhif ffôn i anghytuno gyda’r arwyddion. Yna, bydd Cyngor Sir Ddinbych yn gallu egluro’r sefyllfa a gweithio gyda’r tirfeddiannwr / ffermwr.

**10. ARDAL O HARDDWCH NATURIOL EITHRIADOL BRYNIAU CLWYD A DYFFRYN DYFRDWY**

Rhoddodd DS gyflwyniad i’r cyfarfod ar ymestyn yr AHNE, gan roi manylion yr hanes y tu ôl i’r estyniad diweddar a’r cynlluniau sy’n mynd ymlaen.

Holodd JB a fydd yr estyniad i'r AHNE yn effeithio ar gynllunio. Atebodd DS nad corff rheoli yw tȋm rheoli AHNE ond eu bod yn cyflwyno sylwadau ar geisiadau cynllunio ac yn gallu cyflwyno sylwadau ac argymhellion ar bethau megis lleoliad datblygiadau a’r defnyddiau a ddefnyddir o ystyried y tirlun. Ychwanegodd HS mai dim ond ar y gwaith mwyaf y bydd ymgynghori â’r AHNE.

**11. Unrhyw Fater Arall**

Pwysleisiodd PS fod nodiadau diwethaf y cyfarfod Fforwm ar wefan Cyngor Sir Ddinbych yn mynd yn ôl mor bell â 2008. Eglurodd AW mai rhesymau diogeledd sy’n gyfrifol am hynny a bod ymchwiliad mewnol i’r rhain. Ceisiwyd cael cytundeb i ychwanegu nodiadau ar dudalennau’r Gwasanaethau Cefn Gwlad yn y tymor byr, a hefyd eu gosod ar wefan Cyngor Sir Ddinbych ar wahân (www.denbighshirecountryside.org.uk). Awgrymodd EH y dylid hysbysu Fforymau Mynediad Lleol eraill am y newid yma.

**12. DYDDIAD Y CYFARFOD NESAF**

Trefnwyd y cyfarfod nesaf ar gyfer 11 Gorffennaf 2012.

Dilynwyd busnes ffurfiol y Fforwm gan ymweliad â safle Rhaeadr y Bedol yn cael ei arwain gan Rhun Jones.